MAWAZO YA MAOMBI

Hapa kuna mawazo kadhaa ya maombi ambayo unaweza kuyatumia katika muda wako binafsi wa maombi au katika nafasi ya maombi ya kushirikiana.

Tafadhali uwe huru kuyatumia na kuyabadili kulingana na hali yako.

Mawazo yote haya yanalenga kutusaidia sisi kuomba kwa ajili ya mazingira ya migogoro na vita – kwa mazingira na watu walioathirika – na kutusaidia kukumbuka Mungu wetu asiyetikisika ni nani.

Kama una mawazo mengine ya kutushirikisha au maswali yoyote kuhusu msaada huu, tafadhali wasiliana na timu ya Maendeleo ya Maisha ya Kiroho Makao Makuu ya Kimataifa:

[ihq-sld@salvationarmy.org](mailto:ihq-sld@salvationarmy.org)

Au wasiliana nasi kwenye Facebook na Instagram @SalvArmySpiritualLife

**Zaburi 46**

Unaalikwa kutumia muda katika maandiko.

Soma Zaburi 46 yote. Soma taratibu na kwa makusudi. Mwombe Mungu aongoze umakini wako au akudhihirishie jambo jipya kwako katika usomaji wako wa Zaburi hii leo.

Unaweza ukahitaji kurekodi yale ambayo Mungu anakufunulia kupitia kwa neno lake.

Utahitaji:

* Biblia au machapisho ya Zaburi 46. Unaweza ukahitaji kuwa na tafsiri kadhaa tayari.
* Mambo ya sanaa, kalamu, rangi n.k. kwa wale wanaotaka kujibu kwa ubunifu kwa yale wanayoyasoma.

Maelekezo ya kuchapishwa:

Unaalikwa kutumia muda katika maandiko.

Soma Zaburi 46 yote.

Soma taratibu na kwa makusudi.

Mwombe Mungu aongoze umakini wako au akudhihirishie jambo jipya katika usomaji wako wa Zaburi hii leo.

Unaweza ukahitaji kurekodi yale ambayo Mungu anakufunulia kupitia kwa neno lake.

**Zaburi 46**

*Kwa kiongozi wa muziki wa wana wa Kora. Sawa na alamoth. Wimbo. (For the director of music. Of the Sons of Korah. According to alamoth). A song.*

1 Mungu ndiye kimbilio na nguvu,

Msaada utakaoonekana tele wakati wa mateso.

2 Kwa hiyo hatutaogopa ijapobadilika nchi

Ijapotetemeka milima moyoni mwa bahari,

3 maji yake yajapovuma na kuumuka

Ijapopepesuka milima kwa kiburi chake.

4 Kuna mto, vijito vyake vyaufurahisha mji wa Mungu,

Patakatifu pa maskani zake Aliye Juu.

5 Mungu yu katikati yake hautatetemeshwa;

Mungu atausaidia asubuhi na mapema.

6 Mataifa yalighadhibika, falme zikataharuki;

Alitoa sauti yake,nchi ikayeyuka.

7 Bwana wa majeshi yu pamoja nasi;

Mungu wa Yakobo ni ngome yetu.

8 Njoni muyatazame matendo ya Bwana,

jinsi alivyofanya ukiwa katika nchi.

9 Avikomesha vita

hata mwisho wa dunia.

Avunja uta, akata mkuki;

achoma moto magari.

10 Acheni mjue kuwa mimi ni Mungu;

Nitakuzwa katika mataifa,

nitakuzwa katika nchi.’

11 Bwana wa majeshi yu pamoja nasi;

Mungu wa Yakobo ni ngome yetu.

**Kusikiliza**

Sikiliza hadithi za wale wanaoishi katika maeneo yaliyoathirika na vita na migogoro, siasa au machafuko ya wenyewe kwa wenyewe.

Omba kwa ajili ya mtu au watu ambao hadithi zao umezisikiliza. Mshukuru Mungu kwa ajili yao. Mwombe Mungu awakaribie na Roho wake awape ujasiri na nguvu kukabiliana na kila siku. Omba kwa ajili ya ulinzi endelevu juu yao. Omba wapate amani ya Mungu.

Sikiliza au pakua sauti zilizorekodiwa kutoka mtandao wa Jeshi la Wokovu wa Kimataifa : sar.my/spirituallife

Utahitaji:

* chombo cha kusikilizia sauti zilizorekodiwa. Sauti zilizorekodiwa zinapatikana katika mtandao au kupakuliwa.
* muunganiko wa mtandao au chombo chenye mafaili ya sauti zilizopakuliwa.
* kipaza sauti kinachovaliwa kichwani

Maelekezo ya kuchapisha:

Sikiliza hadithi za wale anaoishi katika maeneo yaliyoathirika na vita na migogoro, siasa au machafuko ya wenyewe kwa wenyewe.

Omba kwa ajili ya mtu au watu ambao hadithi zao umezisikiliza. Mshukuru Mungu kwa ajili yao. Mwombe Mungu awakaribie na Roho wake awape ujasiri na nguvu kukabiliana na kila siku. Omba kwa ajili ya ulinzi endelevu juu yao. Omba wapate amani ya Mungu.

Nakili kanuni hii usikilize hadithi za waumini wa Jeshi la Wokovu wanaoathirika na vita na migogoto:

Tembelea sar.my/spirituallife

**Hadithi**

Sikiliza hadithi za wale wanaoishi katika maeneo yaliyoathirika na vita na migogoro, siasa au machafuko ya wenyewe kwa wenyewe.

Omba kwa ajili ya mtu au watu ambao hadithi zao umezisikiliza. Mshukuru Mungu kwa ajili yao. Mwombe Mungu awakaribie na Roho wake awape ujasiri na nguvu kukabiliana na kila siku. Omba kwa ajili ya ulinzi endelevu juu yao. Omba wapate amani ya Mungu.

Soma au pakua sauti zilizorekodiwa kutoka mtandao wa Jeshi la Wokovu wa Kimataifa : sar.my/spirituallife

Utahitaji:

* hadithi za waumini wa Jeshi la Wokovu ambao maisha yao yameathirika na vita na migogoro. Unaweza kuyasoma haya kwenye mtandao au kupakua katika muundo wa kuchapisha kwenye sar.my/spirituallife.

Maelekezo ya kuchapisha:

Soma hadithi za wale wanaoishi katika maeneo yanayoathirika na vita, siasa au machafuko ya wenyewe kwa wenyewe.

Omba kwa ajili ya mtu au watu ambao hadithi zao umezisikiliza. Mshukuru Mungu kwa ajili yao. Mwombe Mungu awakaribie na Roho wake awape ujasiri na nguvu kukabiliana na kila siku. Omba kwa ajili ya ulinzi endelevu juu yao. Omba wapate amani ya Mungu.

Nakili kanuni hii usikilize hadithi za waumini wa Jeshi la Wokovu wanaoathirika na vita na migogoro:

Tembelea sar.my/spirituallife

AU

Soma hadithi za wale wanaoishi katika maeneo yanayoathirika na vita na migogoro, siasa au machafuko ya wenyewe kwa wenyewe.

Omba kwa ajili ya mtu au watu ambao hadithi zao umezisikiliza. Mshukuru Mungu kwa ajili yao. Mwombe Mungu awakaribie na Roho wake awape ujasiri na nguvu kukabiliana na kila siku. Omba kwa ajili ya ulinzi endelevu juu yao. Omba wapate amani ya Mungu.

**Vichwa vipya**

Kuna watu wengi sana wanaopitia migogoro katika jamii zetu na duniani kote. Chukua mda upitie magazeti na makala zilizo mbele yako. Unaposoma, unaweza kupenda kujiuliza mwenyewe maswali haya:

Nini kinatendeka?

Wapi?

Nani anaathirika?

Ni nani viongozi wakuu ambao watakuwa wanajibu?

Mahitaji hivi sasa ni yapi?

Kata kichwa au makala inayokugusa na uibandike kwenye bango. Andika mawazo yako kando yake.

Fanya maombi kwa kichwa cha habari maalum na watu wanaohusika.

Utahitaji:

* mkusanyiko wa magazeti ya hapo, ya kitaifa na kimataifa, au machapisho ya makala za habari.
* mkasi.
* gundi.
* kalamu.
* karatasi za mabango.

Maelekezo ya kuchapisha:

Kuna watu wengi sana wanaopitia migogoro katika jamii zetu na duniani kote. Chukua mda upitie magazeti na makala zilizo mbele yako. Unaposoma, unaweza kupenda kujiuliza mwenyewe maswali haya:

Nini kinatendeka?

Wapi?

Nani anaathirika?

Ni nani viongozi wakuu ambao watakuwa wanajibu?

Mahitaji hivi sasa ni yapi?

Kata kichwa au makala inayokugusa na uibandike kwenye bango. Andika mawazo yako kando yake.

Fanya maombi kwa kichwa cha habari maalum na watu wanaohusika.

**Orodha ya nyimbo za kucheza**

Tumekusanya orodha ya nyimbo zinazothibitisha Mungu ni nani, bila kujali mazingira yetu. Unaweza kutaka kutumia orodha hii au utengeneze ya kwako mwenyewe utakayoipiga kwa sauti au utakayoisikiliza katika nafasi hii ya maombi.

Unaweza kupata orodha ya nyimbo hapa: sar.my/spirituallife

Maelekezo ya kuchapisha:

Tumekusanya orodha ya nyimbo zinazothibitisha Mungu ni nani, bila kujali mazingira yetu.

Unaweza kutaka kutumia orodha hii au utengeneze ya kwako mwenyewe utakayoisikiliza wakati unaomba.

Unaweza kupata orodha ya nyimbo hapa: sar.my/spirituallife

Mungu asiyetikisika ndiye kimbilio langu.

**Pumzika katika Kivuli cha Mweza wa Yote.**

‘Aketiye mahali pa siri pake Aliye Juu  
    atakaa katika uvuli wake Mwenyewe.

Nitasema, Bwana ndiye kimbilio langu na ngome yangu,  
    Mungu wangu, nitakayemtumaini.”’(Zaburi 91:1-2)

Tazama ramani iliyo mbele yako. Ni wapi katika ramani Mungu anavutia usikivu wako?

Taa ishikilie juu ya ramani. Tembeza mkono wako mbele ya ramani utengeneze kivuli kwenye ramani juu ya yale maeneo ungependa kuyaombea.

Waombee watu hao wapumzike katika kivuli cha Mweza wa Yote.

Utahitaji:

* ramani ya dunia au ya eneo lako.
* tochi au chanzo chochote cha mwanga.

Maelekezo ya kuchapisha:

‘Aketiye mahali pa siri pake Aliye Juu  
    atakaa katika uvuli wake Mwenyewe.

Nitasema, Bwana ndiye kimbilio langu na ngome yangu,  
    Mungu wangu, nitakayemtumaini.”’(Zaburi 91:1-2)

Tazama ramani iliyo mbele yako.

Ni wapi katika ramani Mungu anavutia usikivu wako?

Taa ishikilie juu ya ramani.

Tembeza mkono wako mbele ya ramani utengeneze kivuli kwenye ramani juu ya yale maeneo ungependa kuyaombea.

Waombee watu hao wapumzike katika kivuli cha Mweza wa Yote.

**‘Tulia na Ujue kwamba Mimi ndiye Mungu’**

Tengeneza mahali pa ukimya na starehe pa kukaa na Mungu katika ukimya.

Unaweza kutengeneza sehemu ya starehe ya kukaa kwenye mito au blanketi, au unaweza kutaka kutumia makaratasi au hema kujenga kibanda huru mbali na usumbufu.

Pata mahali pa kukaa kwa starehe, kulala au kisimama katika sehemu hii ya ukimya na uchukue muda kupumzika katika uwepo wa Mungu.

Tulia.

Tulia na ujue kwamba Mungu ni Mungu.

Unahitaji uache kung’ang’ania nini na badala yake utegemee nguvu za Mungu?

Utahitaji:

* viti vya starehe, mito, mablanketi.

Maelekezo ya kuchapisha:

Upo katika uwepo wa Mungu.

Pata mkao wa starehe utakaokupa pumziko mahali hapa pa ukimya.

Tulia.

Tulia na ujue kwamba Mungu ni Mungu.

Kuna jambo ambalo unatakiwa kuacha kuling’ang’ania?

Unahitaji kusalimu amri kwa lipi na badala yake utegemee nguvu za Mungu?

Mwache Mungu awe Mungu.

Kaa hapa kwa mda mrefu kama unavyohitaji.

Mungu asiyetikisika hunipa ujasiri.

**Chini ya Msalaba**

Kaa chini ya msalaba.

Umeumizwa, una uchungu, umesalitiwa, umekasirika, umechukia – unaweza kuacha nini hapa?

Acha chochote utakacho hapa. Unataka kukiandika, kukikwaruza na ukiache chini ya msalaba.

Unahitaji kukiri nini? Mwombe Mungu akusamehe.

Unahitaji nini ili usamehe?

Unahitaji kuchukua hatua ipi inayofuata ili kurejesha mahusiano yaliyovunjika?

Utahitaji:

* msalaba.
* kalamu.
* kadi/karatasi.

**Kujitoa Kutekeleza**

Mabadiliko huanza na sisi.

Andika tendo maalum utakalolifanya kuchangia ipatikane amani (katika mahusiano yangu binafsi, kujielimisha, kuwaelimisha wengine, kujitoa kuomba) na kuiweka kwenye ubao wa kujitoa.

Kujitoa kutatua tofauti na migogoro nyumbani, kazini na labda hata kanisani, kwa amani kupitia kwa mazungumzo na huruma. Kujitoa kuwatendea wengine kwa heshima, kuonyesha huruma na kuishi kwa masikilizano na wengine. Kujitoa kuomba mara kwa mara kwa ajili ya dunia na maeneo yenye migogoro.

Utahitaji:

* kalamu.
* kadi ya kujitoa.
* ubao/ukuta wa kubandika kadi.

Maelekezo ya kuchapisha:

Mabadiliko huanza na sisi.

Andika tendo maalum utakalolifanya kuchangia ipatikane amani (katika mahusiano yangu binafsi, kujielimisha, kuwaelimisha wengine, kujitoa kuomba) na kuliweka kwenye ubao wa kujitoa.

Kujitoa kutatua tofauti na migogoro nyumbani, kazini na labda hata kanisani, kwa amani kupitia kwa mazungumzo na huruma.

Kujitoa kuwatendea wengine kwa heshima, kuonyesha huruma na kuishi kwa masikilizano na wengine.

Kujitoa kuomba mara kwa mara kwa ajili ya dunia na maeneo yenye migogoro.

Najitoa kwa…

**Barua za Matumaini**

Tunaposikia sauti tunazoziamini, sauti za wale tunaowafahamu na kuwapenda, zikitangaza wema na uaminifu wa Mungu, tunaweza kupata tumaini na nguvu katika ujasiri na upendo wao. Tafakari jinsi matendo rahisi ya wema, kama barua, yanaweza kuleta faraja na nguvu kwa wale wanaokabiliana na magumu, wakikumbushwa kwamba hawako peke yao.

Andika barua ya matumaini na kuwatia moyo wale ambao wanaishi katika maeneo yenye migogoro. Unaweza kuziacha barua hizi kituoni kama ishara, au kama unaiombea teritori maalum au mtu fulani unayemfahamu binafsi, fikiria kumpelekea barua.

Ombea teritori au mtu uliyemwandikia.

Utahitaji:

* karatasi.
* bahasha.
* kalamu.
* Biblia.

Maelekezo ya kuchapisha:

Tunaposikia sauti tunazoziamini, sauti za wale tunaowafahamu na kuwapenda, zikitangaza wema na uaminifu wa Mungu, tunaweza kupata tumaini na nguvu katika ujasiri na upendo wao. Tafakari jinsi matendo rahisi ya wema, kama barua, yanaweza kuleta faraja na nguvu kwa wale wanaokabiliana na magumu, wakikumbushwa kwamba hawako peke yao.

Andika barua ya matumaini na kuwatia moyo wale ambao wanaishi katika maeneo yenye migogoro. Unaweza kuziacha barua hizi kituoni kama ishara, au kama unaiombea teritori maalum au mtu fulani unayemfahamu binafsi, fikiria kumpelekea barua.

Ombea teritori au mtu uliyemwandikia.

Naweza Kumwamini Mungu wangu Asiyetikisika

**Wakati Uliopita, Sasa na Ujao**

Tumia muda kiasi ukitafakari kuhusu maisha yako. Unaweza kuchagua kugawa kuzingatia kwako katika miongo au nyakati maalum. Kumbuka wakati ambao ulitambua uwepo wa Mungu. Kumbuka yale ambayo Mungu ametenda ndani na katika maisha yako. Unaweza kujifunza nini kutokana na hili linaloweza kukupa uhakika wa sasa na wakati ujao? Unamwamini Mungu na nini kuhusu wakati wako ujao?

Kituo hiki cha maombi kinaweza kuwa ni kutafakari kwa mtu binafsi (tazama ya kuchapisha) au kilichowekwa ili kutengeneza ushirikiano ‘ uliopita, wa sasa na ujao’.

Utahitaji:

* *karatasi tupu za wakati uliopita, sasa na ujao.*
* kalamu.

Maelekezo ya kuchapisha:

Tumia muda kiasi ukitafakari kuhusu maisha yako. Unaweza kuchagua kugawa kuzingatia kwako katika miongo au nyakati maalum.

Kumbuka wakati ambao ulitambua uwepo wa Mungu.

Kumbuka yale ambayo Mungu ametenda ndani na kwa maisha yako.

Unaweza kujifunza nini kutokana na hili linaloweza kukupa uhakika wa sasa na wa wakati ujao? Unamwamini Mungu na nini kuhusu wakati wako ujao?

Wakati Uliopita

Sasa

Ujao

Namwamini Mungu kwa…

**‘Njoni Myatazame Matendo ya Bwana, jinsi alivyofanya’ – Zaburi 46:8**

Tengeneza onyesho la kuonekana kutangaza wema wa Mungu. Andika jibu la maombi, hadithi ya muujiza, msaada wa Mungu kwako, hadithi ya wema wa Mungu kwako au ushuhuda wako. Iongezee kwenye onyesho ili wengine waone.

Hiki kinaweza kuwa kituo kikubwa cha maombi kukipeleka mitaani.

Utahitaji:

* karatasi za bango au karatasi kubwa.
* vikaratasi vya kugundisha au kadi.
* kalamu.

Maelekezo ya kuchapisha:

‘Njoni myatazame matendo ya Bwana jinsi alivyofanya (Zaburi 46:8)

Tengeneza onyesho la kuonekana kutangaza wema wa Mungu.

Andika jibu la maombi, hadithi ya muujiza, msaada wa Mungu kwako, hadithi ya wema wa Mungu kwako au ushuhuda wako.

Iongezee kwenye onyesho ili wengine waone.

Ujasiri wangu umo katika Mungu wangu asiyetikisika

**Mungu ni nani?**

Andika majina mengi ya Mungu au sifa za tabia ya Mungu unazoweza kuzifikiria. Tumia maandiko yakusaidie . Vinginevyo unaweza kutumia orodha au onyesho ulilopewa.

Kisha, chukua muda kuyatazama majina ya Mungu na vipengele vya sifa zake.

Mungu kwako leo ni nani? Unavutiwa na majina au sifa zipi? Kwanini?

Unaweza ukahitaji kuongeza zaidi kama zinavyokujia.

Utahitaji:

* karatasi kubwa ya bango au kuonyesha majina na sifa za Mungu.
* nafasi ya wazi ya majina au sifa za kuongezea.
* kalamu kubwa.

Maelekezo ya kuchapisha:

Mungu ni nani?

Tazama majina ya Mungu na vipengele vya sifa zake zilizopo mbele yako. Unaweza ukahitaji kuongeza ya kwako.

Mungu kwako leo ni nani?

Unavutiwa na majina au sifa zipi?

Kwanini?

Mungu

Aba

Takatifu

Upendo

Yahweh

Bwana

Baba

Muumbaji

Yesu

Mwokozi

Mtetezi

Mweza yote

Alfa na Omega

Mkate wa Uzima

Kristo

Mfariji

Mkombozi

Mtawala

Mkombozi

Mchungaji

Mlinzi

Kimbilio

Yupo siku zote

Jiwe la msingi

Elohim

Mungu wa milele

Mwenye uwezo wote

Mwaminifu

Msingi

Mtoaji

Mwamba

Imanueli

Juu ya yote

Msaidizi

Mimi ni

Yehova

Mfalme wa Wafalme

Mwana kondoo wa Mungu

Simba wa Yuda

Mweza wa yote

Nguvu yangu

Hodari

Nuru

Maisha

Mwongozo

Tumaini

Tabibu Mkuu

Mwanzilishi

Mfalme wa Amani

Baba wa Milele

Ufufuo na Uzima

Haki

Utatu

Mzabibu wa Kweli

Njia, kweli na uzima

Mshauri wa Ajabu

Dunia

Ajabu

Mtetezi

Moto Uteketezao

Siku za Kale

Ukweli

Adonai

Mungu

Huru

Asiyebadilika

Asiyetikisika

Mwenye neema

Mwenye Rehema

Isiyo na Mwisho

**Ukuta wa Sanaa za Amani**

Yesu ndiye Mfalme wa Amani, naye anatuita tuwe waleta amani katika jamii yetu na katika dunia – kwa hiyo, twende kwenye hadhara na ujumbe wetu wa amani. Kama Roho anavyoongoza, ongeza maombi yako, maneno ya maandiko na ujumbe wa tumaini kwenye uwanja huu kwa ubunifu kama uwezavyo.

Unapofanya hivyo, unaweza kutaka kuomba kwa ajili ya:

* umoja kati ya watu wanaotokea maeneo tofauti tofauti.
* hekima ni kukabiliana na mgogoro.
* tumaini na ujasiri kwa wale walioathirika na vita na mgogoro.
* urejesho na upatanisho kwa mahusiano yaliyovunjika.

Muda wa ziada, uwanja huu utakuwa mfumo wa makusanyiko ya maombi na kutoa ujumbe mzuri wa amani. Unaweza kuhitaji kuwaonyesha wengine waone.

Utahitaji:

* ubao mkubwa mtupu au jamvi.
* vifaa vya sanaa (rangi, kalamu kubwa, hundi n.k.).

Maelekezo ya kuchapisha:

Yesu ndiye Mfalme wa Amani, naye anatuita tuwe waleta amani katika jamii yetu na katika dunia – kwa hiyo, twende kwenye hadhara na ujumbe wetu wa amani.

Kama Roho anavyoongoza, ongeza maombi yako, maneno ya maandiko na ujumbe wa tumaini kwenye uwanja huu kwa ubunifu kama uwezavyo.

Unapofanya hivyo, unaweza kutaka kuomba kwa ajili ya:

* umoja kati ya watu wanaotokea maeneo tofauti tofauti.
* hekima ni kukabiliana na mgogoro.
* tumaini na ujasiri kwa wale walioathirika na vita na mgogoro.
* urejesho na upatanisho kwa mahusiano yaliyovunjika.

Muda wa ziada, uwanja huu utakuwa mfumo wa mkusanyiko ya maombi na kutoa ujumbe mzuri wa amani.

**Kuwasha Mshumaa kwa Ajili ya Amani**

‘Nayo nuru yang’aa gizani, wala giza halikuiweza’ – Yohana 1:5

Yesu ndiye Nuru ya Ulimwengu. Mwanga wa Yesu waangaza hata katika mazingira yenye giza nene, ukileta tumaini na mwongozo.

Washa mshumaa kwa ukimya huku ukiombea mgogoro maalum au eneo. Omba wale walio katika mamlaka waone ‘nuru’ na wafanye kazi ili mgogoro ufikie mwisho wake.

Utahitaji:

* mishumaa (ya kweli au ya umeme).
* kiberiti.

Maelekezo ya kuchapisha:

‘Nayo nuru yang’aa gizani, wala giza halikuiweza’ – Yohana 1:5

Yesu ndiye Nuru ya Ulimwengu. Mwanga wa Yesu waangaza hata katika mazingira yenye giza nene, ukileta tumaini na mwongozo.

Washa mshumaa kwa ukimya huku ukiombea mgogoro maalum au eneo. Omba wale walio katika mamlaka waone ‘nuru’ na wafanye kazi ili mgogoro ufikie mwisho wake.

**Jinsi ya Kuombea Amani na Mwisho wa Vita**

Mwongozo wa Maombi kutoka Maombi ya saa 24 kwa siku 7

**Fahamishwa**

Kusanya ya msingi kuhusu hadithi kutoka kwa vyanzo vichache vinavyoaminika.

Inapokuja kwa migogoro mikubwa, mara nyingi huwa kuna vipengele vingi vya mawazo tofauti kuhusu hali. Hii maana yake ni kwamba unapokuwa unakusanya habari, unaweza kutaka kuangalia vyanzo vichache tofauti vya habari.

Husaidia kuamua kuhusu vipengele vya msingi. Unaweza kujiuliza maswali haya:

Nini kinaendelea?

Wapi?

Nani anaathirika?

Ni nani viongozi wa msingi na nani atajibu?

Mahitaji yako wapi hivi sasa?

Unaposikia ukweli wa msingi, kaa na Roho Mtakatifu kwa muda na umwalike akushirikishe moyo wake kuhusu hali.

TULIA

**Tulia na ukaribishe uwepo wa Mungu.**

Unaweza kutaka kukaa mahali fulani pa starehe na uvute pumzi kwa kina au uombe maombi rahisi, maombi mafupi kama haya ‘Mungu, nakaribisha uwepo wako’ au ‘Njoo, Roho Mtakatifu.’

**Omba kupitia Zaburi 46**

Soma Zaburi yote mara moja kwa sauti au mara mbili kabla hujayatumia kutengeneza msingi wa maombi yako.

WATU – **Maombi kwa Watu**

*‘Mungu kwetu sisi ni kimbilio na nguvu, msaada utakaoonekana tele wakati wa mateso.’*(Zaburi 46:1**)**

Waombee watu wanaoathirika na mgogoro huu:

*Wale waliopoteza familia zao, marafiki na wapendwa wao.*

*Wale waliohamishwa kutoka nyumbani kwao.*

*Wale waliotengwa na vyanzo vya msingi kama chakula, maji, na msaada wa matibabu.*

*Wale walio hatarini.*

**Endelea kuomba**

Tengeneza orodha ya maombi na fanya ukumbushwe mara kwa mara kuomba katika juma lako.

MATATIZO – **Omba kwa ajili ya Matatizo**

*‘Mataifa yalighadhibika, falme zikataharuki; alitoa sauti yake, nchi ikayeyuka.’*(Zaburi 46:6**)**

Watu wakigeukia vurugu, mara nyingi ni kwa sababu wanajisikia hakuna suluhisho jingine la matatizo yao. Unapotizama hali hii, ni matatizo yapi ambayo ni Mungu tu anayeweza kuyatatua? Mwombe Mungu aingilie kati – abadilishe hali zilizosababisha vita itokee na tatizo litatuliwe ambalo watu wanakabiliana nalo katikati ya mgogoro. Haya ni maombi makubwa ya kuomba, lakini twamwamini Mungu aliyebadilisha mwelekeo wa historia mapema, na anayetualika tuombe kwa ujasiri.

Unaweza kupenda kuomba:

*Palipo na historia ya maumivu, tunakuomba ulete msamaha.*

*Palipo na ukosefu wa haki, tunakuomba ulete haki na suluhisho la haki.*

*Palipo na tofauti, tunakuomba ulete upatanisho.*

*Pale pasipo na vya kutosha (ardhi, rasilimali, nafasi), twakuomba uwape.*

Hizi ni njia pana za kusaidia kuhamasisha maombi yako – unaweza kuhitaji kuwa maalum kuhusu matatizo yaliyosababisha mgogoro husika unaouombea.

**Endelea kuomba**

Chapisha ramani ya eneo lililoathirika na vita na andika maombi yako kwenye ramani ya kumtaka Mungu aingilie kati. Yaweke mahali ambapo utayaona mara kwa mara – kwenye jokovu lako, au kwenye Biblia yako, labda – kama ukumbusho uendelee kuziombea hali hizi zibadilike.

UWEZO – **Waombee walio katika Mamlaka**

*‘Avikomesha vita hata mwisho wa dunia*  
*Avunja uta, akata mkuki, achoma moto magari.’*(Zaburi 46:9**)**

Ni nani wanaotoa maamuzi wanaoweza kuathiri hadithi ili kuleta amani?

Omba kwa ajili ya rehema, huruma na hekima wanaposhughulikia hali, na omba watawaliwe na upendo na hamu ya amani badala ya chuki na hofu.

*Kwa wanasiasa, kwa viongozi katika mataifa ambao wanaathirika moja kwa moja na mgogoro na kwa viongozi wa mataifa wanaoathirika na matokeo.*

*Kwa waleta amani wanaofanya kazi kuleta ufumbuzi kati ya vikosi.*

*Kwa shughuli kubwa na wadau wanaoweza kuubadilisha mwelekeo wa mgogoro.*

*Kwa vyombo vya habari, pamoja na waandishi wa habari wanaojitolea maisha yao kutoa ripoti za hali ilivyo na makampuni ya vyombo vya habari vinavyochagua ni vita ipi na mgogoro gani wauelezee.*

**Endelea kuomba**

Andika jina la kiongozi kwenye kadi na uiweke mahali utakapoiona katika shughuli zako za kila siku kama ukumbusho uendelee kumwombea awaongoze watu kwenye amani.

WAKUU–**Omba kwa ajili ya Wakuu**

*‘Kwa maana kushindana kwetu sisi si juu ya damu na nyama, bali ni juu ya falme na mamlaka, juu ya wakuu wa giza hili, juu ya majeshi ya pepo wabaya katika ulimwengu wa roho.’*(Waefeso 6:12**)**

Kuna ukweli wa kiroho unaohusika katika migogoro ya binadamu.

Yesu ndiye mwenye mamlaka ya juu juu ya kila ‘nguvu ya kiroho iliyo ovu’ katika dunia yetu. Unaweza kuhitaji kuchukua muda kuomba dhidi ya giza linaloleta hofu, chuki, na vurugu katika mioyo ya watu. Anza kumsifu Mungu kwa jinsi alivyo na mwombe Mfalme wa Amani alete mabadiliko ya kimuujiza kwenye nia na moyo, kutatua mgogoro.

**Endelea kuomba**

Chagua wimbo wa kuabudu unaohusu ushindi wa Yesu dhidi ya giza na uovu. Usikilize katika juma lako – unaweza kutaka kuuongeza kwenye orodha ya nyimbo za kupigwa – unapopigwa, chukua muda kiasi kuomba Mungu alete amani kwenye mgogoro.

-

KANISA–**Omba kwa ajili ya Kanisa**

*‘Acheni, mjue ya kuwa Mimi ni Mungu,*

*nitakuzwa katika mataifa,*

*nitakuzwa katika nchi.’*(Zaburi 46:10)

Omba kwa ajii ya Kanisa, kwa ajii ya wajumbe wa familia ya Mungu wanaokabiliwa na mgogoro, na kwa kaka na dada wawezeshwe kuwasaidia. Omba kwa ajili ya ulinzi, faraja, na ujasiri wa Kanisa katika mataifa yanayokabiliwa na vita. Waombee Wachungaji, makanisa na mashirika yasiyo ya serikali, ili wawezeshwe na kila wanachohitaji kutoa msaada.